Achraf Hakimi
<s>Achraf Hakimi Mouh (arapski: أشرف حكيمي; Madrid, 4. studenog 1998.), marokanski nogometaš koji igra na poziciji desnog beka.</s>

<s>Klupska karijera</s>

<s>Rana karijera 
Kao osmogodišnjak prešao je 2006. iz madridskog kluba Colonia Ofigevi u Real Madrid.</s>

<s>Real Madrid</s>

<s>Hakimi je za Real Madrid debitirao 2016. u prvom susretu prijateljskog turnira International Champions Cup u kojem je Real Madrid izgubio 3:1 od Paris Saint-Germaina.</s>

<s>Za Real Madrid Castillu, Realovu drugu momčad, debitirao je 20. kolovoza 2016. u ligaškoj utakmici protiv druge momčadi Real Sociedada koja je poražena 3:2.</s><s>Svoj prvi pogodak za Real Madrid Castillu postigao je 25. rujna 2016. u ligaškoj utakmici protiv Fuenlabrade koja je završila 1:1.</s>

<s>Dana 19. kolovoza 2017.</s><s>Hakimi je promoviran u Realovu prvu momčad kako bi bio zamjena Daniju Carvajalu i Nachu.</s><s>Za prvu momčad Reala debitirao je 1. listopada u utakmici La Lige u kojoj je Real dobio Espanyol 2:0.</s><s>Svoj prvi ligaški pogodak postigao je 9. prosinca 2017. protiv Seville koja je poražena s visokih 5:0.</s><s>Dvaput je nastupao u UEFA Ligi prvaka 2017./18. koju je osvojio s Realom.</s><s>Time je postao prvi Marokanac koji je osvojio UEFA Ligu prvaka.</s>

<s>Borussia Dortmund 
Dana 11. srpnja 2018.</s><s>Real je poslao Hakimija na dvogodišnju posudbu u Borussiju Dortmund.</s><s>Svoj prvi klupski pogodak postigao je u utakmici Bundeslige protiv 1. FC Nürnberga koja je završila 7:0.</s><s>Dana 24. listopada 2018.</s><s>Hakimi je ostvario svoj klupski debi u UEFA Ligi prvaka te je pritom tri puta asistirao protiv Atlético Madrida koji je poražen 4:0.</s><s>S Borussijom je osvojio DFL-Supercup 2019.</s><s>Svoja prva dva gola u UEFA Ligi prvaka postigao je 2. listopada 2019. kada je postigao jedina dva gola na utakmici grupne faze UEFA Lige prvaka 2019./20. protiv Slavije Prag.</s><s>U istom natjecanju postigao je dva pogotka 5. studenog 2019. u utakmici protiv Inter Milana kojeg je Borussia Dortmund dobila 3:2.</s>

<s>Inter Milan 
Dana 2. srpnja 2020.</s><s>Hakimi je potpisao petogodišnji ugovor s Inter Milanom za navodnih 40 milijuna eura.</s><s>Za Inter Milan debitirao je te pritom asistirao 26. rujna kada je Inter Milan u utakmici Serie A pobijedio Fiorentinu 4:3.</s><s>Četiri dana kasnije postigao je pogodak u svom idućem ligaškom nastupu za klub i to protiv Beneventa koji je poražen 5:2.</s><s>S Interom je u sezoni 2020./21. osvojio talijansko prvenstvo.</s>

<s>Paris Saint-Germain 
Hakimi je 6. srpnja 2021. potpisao petogodišnji ugovor s Paris Saint-Germainom.</s><s>Paris Saint-Germain platio je Inter Milanu 60 milijuna eura, iznos koji preko bonusa može narasti na 71 milijuna eura.</s><s>Svoj ligaški debi i prvi ligaški pogodak Hakimi je ostvario 7. kolovoza 2021. protiv Troyesa koji je poražen 1:2.</s><s>Dana 22. rujna 2021.</s><s>Hakimi je postigao dva gola u ligaškoj utakmici protiv Metza koja je završila 2:1.</s>

<s>Reprezentativna karijera 
Za Maroko je debitirao 11. listopada 2016. u prijateljskoj utakmici protiv Kanade koja je poražena 4:0.</s><s>Svoj prvi gol za reprezentaciju Hakimi je postigao 1. rujna 2017. protiv Malija koji je poražen 6:0.</s>

<s>Bio je član marokanske reprezentacije na Svjetskom prvenstvu 2018. održanom u Rusiji.</s><s>Dana 10. studenog 2022. uvršten je u marokansku momčad za Svjetsko prvenstvo 2022.</s>

<s>Priznanja</s>

<s>Individualna 
Afrički mladi igrač godine prema CAF-u: 2018., 2019.</s><s>Mladi igrač mjeseca Bundeslige: rujan 2018., studeni 2018., prosinac 2019.</s><s>Član momčadi godine Bundeslige: 2019./20.</s><s>Afrički nogometaš godine prema Lion d'Oru: 2019.</s><s>Član idealne momčadi UEFA Lige prvaka do 24 godine: 2019.</s><s>Nagrada Globe Soccer Awards za najboljeg mladog arapskog nogometaša godine: 2019.</s><s>Član afričke momčadi godine prema Goalu: 2018., 2019.</s><s>Član afričke momčadi godine prema France Footballu: 2018., 2019., 2020., 2021.</s><s>Član momčadi godine prema CAF-u: 2019.</s><s>Član momčadi godine prema ESM-u: 2020./21.</s><s>Član IFFHS-ove najbolje momčadi Maroka u povijesti
Član afričke momčadi godine prema IFFHS-u: 2020., 2021.</s><s>Član momčadi svijeta prema IFFHS-u: 2021.</s><s>Član najbolje momčadi natjecanja Afričkog kupa nacija: 2021.</s><s>Član momčadi godine Serie A: 2020./21.</s><s>Najbolji marokanski igrač koji igra u inozemstvu: 2020./21., 2021./22.</s>

<s>Klupska 
Real Madrid Castilla
 Copa del Rey Juvenil: 2017.</s>

<s>Real Madrid
Supercopa de España: 2017.</s><s>UEFA Liga prvaka: 2017./18.</s><s>UEFA Superkup: 2017.</s><s>FIFA Svjetsko klupsko prvenstvo: 2017.</s><s>Borussia Dortmund
DFL-Supercup: 2019.</s><s>Inter Milan
Serie A: 2020./21.</s><s>Paris Saint-Germain
 Ligue 1: 2021./22.</s><s>Trophée des Champions: 2022.</s>

<s>Izvori</s>

<s>Vanjske poveznice</s>

<s>Profil, Paris Saint-Germain</s>

<s>Marokanski fudbaleri
Španski fudbaleri
Fudbaleri ili nogometaši Real Madrida
Fudbaleri ili nogometaši Borussije Dortmund
Fudbaleri ili nogometaši Intera
Fudbaleri ili nogometaši Paris Saint-Germaina
Biografije, Madrid</s>

